CELEX: 32014R0382
Language: hu
Date: 2014-03-07 00:00:00
Title: A Bizottság 382/2014/EU felhatalmazáson alapuló rendelete (2014. március 7.) a 2003/71/EK európai parlamenti és tanácsi irányelvnek a tájékoztató kiegészítő jegyzékének közzétételére irányuló szabályozási technikai standardok tekintetében történő kiegészítéséről (EGT-vonatkozású szöveg)

15.4.2014   
               
               
                  HU
               
               
                  Az Európai Unió Hivatalos Lapja
               
               
                  L 111/36
               
            
         A BIZOTTSÁG 382/2014/EU FELHATALMAZÁSON ALAPULÓ RENDELETE
         (2014. március 7.)
         a 2003/71/EK európai parlamenti és tanácsi irányelvnek a tájékoztató kiegészítő jegyzékének közzétételére irányuló szabályozási technikai standardok tekintetében történő kiegészítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az értékpapírok nyilvános kibocsátásakor vagy piaci bevezetésekor közzéteendő tájékoztatóról és a 2001/34/EK irányelv módosításáról szóló 2003. november 4-i 2003/71/EK európai parlamenti és tanácsi irányelvre (1) és különösen annak 16. cikke (3) bekezdésére,
         mivel:
         
                     (1)
                  
                  
                     A 2003/71/EK irányelv összehangolja a valamely tagállamban található vagy működő szabályozott piacon értékpapírok nyilvános kibocsátásakor vagy bevezetésekor közzéteendő tájékoztató készítésére, jóváhagyására és terjesztésére vonatkozó előírásokat.
                  
               
                     (2)
                  
                  
                     A 2003/71/EK irányelv előírja továbbá, hogy a tájékoztatóhoz kiegészítő jegyzéket kell közzétenni, amelyben meg kell említeni minden lényeges új tényezőt, a tájékoztatóban foglalt információra vonatkozó olyan lényegi hibát vagy pontatlanságot, amely befolyásolhatja az értékpapírok értékelését, és amely a tájékoztató jóváhagyását követően és a nyilvános kibocsátás végleges lezárása, illetve a szabályozott piacon való kereskedés megkezdése közül a későbbi időpontot megelőzően merült fel, vagy amelyet ekkor észleltek.
                  
               
                     (3)
                  
                  
                     Az értékpapírokra és az értékpapírok kibocsátóira vonatkozó teljes körű információ közzététele elősegíti a befektetők védelmét. A kiegészítő jegyzéknek ezért tartalmaznia kell minden lényeges információt a kiegészítő jegyzék közzétételét kiváltó helyzetekkel kapcsolatban, és azt a 2003/71/EK irányelvvel, valamint a 809/2004/EK bizottsági rendelettel (2) összhangban szerepeltetni kell a tájékoztatóban.
                  
               
                     (4)
                  
                  
                     A következetes harmonizáció biztosítása, a 2003/71/EK irányelvben megállapított követelmények pontos meghatározása és a pénzügyi piacok technikai fejlődésének a figyelembevétele érdekében meg kell határozni azokat a helyzeteket, amelyekben a tájékoztató kiegészítő jegyzékének közzététele szükséges.
                  
               
                     (5)
                  
                  
                     Nem lehetséges az összes olyan helyzet meghatározása, amelyben a tájékoztató kiegészítő jegyzékének közzététele szükséges, mivel ez a kibocsátótól és az adott értékpapíroktól függhet. Ezért célszerű azon alapvető helyzeteket meghatározni, amelyekben kiegészítő jegyzék szükséges.
                  
               
                     (6)
                  
                  
                     Az auditált éves pénzügyi beszámolók fontos szerepet játszanak a befektetési döntések során. Annak érdekében, hogy a befektetők a döntéseiket a legfrissebb pénzügyi információk alapján hozhassák meg, olyan kiegészítő jegyzék közzététele szükséges, amely tartalmazza a tulajdoni részesedést megtestesítő értékpapírok kibocsátóinak, valamint a tájékoztató jóváhagyását követően közzétett letéti igazolás esetén a mögöttes részvények kibocsátóinak új auditált éves pénzügyi beszámolóit.
                  
               
                     (7)
                  
                  
                     Figyelembe véve azt, hogy a nyereség-előrejelzések és -becslések befolyásolhatják a befektetési döntéseket, a tulajdoni részesedést megtestesítő értékpapírok kibocsátóinak, valamint a tájékoztató jóváhagyását követően közzétett letéti igazolás esetén a mögöttes részvények kibocsátóinak kiegészítő jegyzéket kell közzétenniük, amelyben megjelölik a tájékoztatóban már szereplő nyereség-előrejelzésekben vagy -becslésekben közvetlenül vagy közvetetten felhasznált adatok változásait.
                  
               
                     (8)
                  
                  
                     A kibocsátó fő részvényeseivel vagy ellenőrző szervezetével kapcsolatos információ bármely értékpapírtípus esetében elengedhetetlen a kibocsátó tájékozott értékeléséhez. A kibocsátó feletti ellenőrzés megváltozásával járó helyzet azonban különösen lényeges akkor, ha a kibocsátás tulajdoni részesedést megtestesítő értékpapírt vagy letéti igazolást érint, mivel ezen értékpapírtípusok ára általában érzékenyebb az ilyen helyzetekre. Ezért kiegészítő jegyzéket kell közzétenni akkor, ha a tulajdoni részesedést megtestesítő értékpapírok kibocsátója, vagy letéti igazolás esetén a mögöttes részvények kibocsátója feletti ellenőrzésben változás következik be.
                  
               
                     (9)
                  
                  
                     Fontos, hogy a tulajdoni részesedést megtestesítő értékpapírokra vagy letéti igazolásokra szóló nyitott ajánlatot értékelő potenciális befektetők összehasonlíthassák az ajánlat feltételeit az ajánlattételi időszakban tett nyilvános vételi ajánlatban szereplő vételárral vagy csereügylet feltételeivel. Ezenfelül a nyilvános vételi ajánlat eredménye is lényeges a befektetési döntés szempontjából, mivel a befektetőknek tudniuk kell, hogy az a kibocsátó feletti ellenőrzés megváltozásával jár-e. Az ilyen esetekben ezért kiegészítő jegyzék szükséges.
                  
               
                     (10)
                  
                  
                     Ha a működő tőkéről tett nyilatkozat már nem érvényes, a befektetők nem képesek teljes körűen tájékozott befektetési döntést hozni a kibocsátó közeljövőben várható pénzügyi helyzetéről. Lehetővé kell tenni a befektetők számára, hogy befektetési döntéseiket újraértékeljék az arra vonatkozó új információk alapján, hogy a kibocsátó milyen mértékben fér hozzá készpénzhez és egyéb likvid erőforrásokhoz kötelezettségei teljesítése céljából. Az ilyen esetekben ezért kiegészítő jegyzék szükséges.
                  
               
                     (11)
                  
                  
                     Egyes helyzetekben a tájékoztató jóváhagyását követően egy kibocsátó vagy ajánlattevő úgy dönt, hogy az értékpapírokat a tájékoztatóban foglaltaktól eltérő tagállamokban bocsátja ki, vagy engedélyt kér az értékpapíroknak a tájékoztatóban foglaltakon kívüli egyéb tagállamok szabályozott piacaira történő bevezetésére is. Az egyéb tagállamokban történő kibocsátással, vagy az ottani szabályozott piacokra történő bevezetéssel kapcsolatos információk fontosak ahhoz, hogy a befektető a kibocsátó értékpapírjainak bizonyos szempontjait értékelhesse, így ilyenkor kiegészítő jegyzék szükséges.
                  
               
                     (12)
                  
                  
                     A kibocsátó szervezet pénzügyi helyzetét vagy tevékenységét valószínűleg befolyásolja egy jelentős pénzügyi kötelezettségvállalás. Ezért lehetővé kell tenni a befektetők számára, hogy a tájékoztató kiegészítő jegyzékében további információt kapjanak a kötelezettségvállalás következményeiről.
                  
               
                     (13)
                  
                  
                     Egy kibocsátási program összesített névértékének emelkedése a kibocsátók finanszírozási igényét, vagy az értékpapírjaik iránti kereslet növekedését jelzi. Ezért a tájékoztatóban szereplő kibocsátási program összesített névértékének emelkedése esetén kiegészítő jegyzéket kell közzétenni.
                  
               
                     (14)
                  
                  
                     Ez a rendelet az Európai Értékpapír-piaci Hatóság (EÉPH) által a Bizottsághoz benyújtott szabályozási technikaistandard-tervezeteken alapul.
                  
               
                     (15)
                  
                  
                     Az EÉPH nyilvános konzultációt folytatott az e rendelet alapját képező szabályozási technikaistandard-tervezetekről, elemezte az esetlegesen kapcsolódó költségeket és hasznokat, továbbá kikérte az 1095/2010/EU európai parlamenti és tanácsi rendelet (3) 37. cikkével összhangban létrehozott Értékpapírpiaci Érdekképviseleti Csoport véleményét,
                  
               ELFOGADTA EZT A RENDELETET:
         
            1. cikk
            Tárgy
            E rendelet szabályozási technikai standardokat fogalmaz meg azon helyzetek meghatározására, amelyekben kötelező a tájékoztató kiegészítő jegyzékének közzététele.
         
         
            2. cikk
            A kiegészítő jegyzék kötelező közzététele
            A tájékoztató kiegészítő jegyzékét az alábbi helyzetekben kell közzétenni:
            
                        a)
                     
                     
                        az alábbiak bármelyike új auditált éves pénzügyi beszámolót tesz közzé:
                        
                                    1.
                                 
                                 
                                    olyan kibocsátó, amelynek tájékoztatója a 809/2004/EK rendelet 4. cikke (2) bekezdésének 1. pontjában említett részvényekkel és egyéb, a részvénnyel egyenértékű átruházható értékpapírokkal kapcsolatos;
                                 
                              
                                    2.
                                 
                                 
                                    a 809/2004/EK rendelet 17. cikkének (2) bekezdésében meghatározott feltételeknek megfelelő, tulajdoni részesedést megtestesítő értékpapírok esetében mögöttes részvény vagy egyéb, a részvénnyel egyenértékű átruházható értékpapírok kibocsátója;
                                 
                              
                                    3.
                                 
                                 
                                    mögöttes részvény kibocsátója, amelynél a tájékoztatót a letéti igazolásokra vonatkozóan a 809/2004/EK rendelet X. vagy XXVIII. mellékletében meghatározott sémának megfelelően állítják össze;
                                 
                              
                  
                        b)
                     
                     
                        az alábbiak bármelyike a tájékoztatóban már szereplő nyereség-előrejelzés vagy -becslés módosítását teszi közzé:
                        
                                    1.
                                 
                                 
                                    olyan kibocsátó, amelynek tájékoztatója a 809/2004/EK rendelet 4. cikke (2) bekezdésének 1. pontjában említett részvényekkel és egyéb, a részvénnyel egyenértékű átruházható értékpapírokkal kapcsolatos;
                                 
                              
                                    2.
                                 
                                 
                                    a 809/2004/EK rendelet 17. cikkének (2) bekezdésében meghatározott feltételeknek megfelelő, tulajdoni részesedést megtestesítő értékpapírokkal kapcsolatos tájékoztató esetében mögöttes részvény vagy egyéb, a részvénnyel egyenértékű átruházható értékpapírok kibocsátója;
                                 
                              
                                    3.
                                 
                                 
                                    mögöttes részvény kibocsátója, amelynél a tájékoztatót a letéti igazolásokra vonatkozóan a 809/2004/EK rendelet X. vagy XXVIII. mellékletében meghatározott sémának megfelelően állítják össze;
                                 
                              
                  
                        c)
                     
                     
                        az alábbiak bármelyike feletti ellenőrzésben változás következik be:
                        
                                    1.
                                 
                                 
                                    olyan kibocsátó, amelynek tájékoztatója a 809/2004/EK rendelet 4. cikke (2) bekezdésének 1. pontjában említett részvényekkel és egyéb, a részvénnyel egyenértékű átruházható értékpapírokkal kapcsolatos;
                                 
                              
                                    2.
                                 
                                 
                                    a 809/2004/EK rendelet 17. cikkének (2) bekezdésében meghatározott feltételeknek megfelelő, tulajdoni részesedést megtestesítő értékpapírokkal kapcsolatos tájékoztató esetében mögöttes részvény vagy egyéb, a részvénnyel egyenértékű átruházható értékpapírok kibocsátója;
                                 
                              
                                    3.
                                 
                                 
                                    mögöttes részvény kibocsátója, amelynél a tájékoztatót a letéti igazolásokra vonatkozóan a 809/2004/EK rendelet X. vagy XXVIII. mellékletében meghatározott sémának megfelelően állítják össze;
                                 
                              
                  
                        d)
                     
                     
                        bármely harmadik fél új, a 2004/25/EK európai parlamenti és tanácsi irányelv (4) 2. cikke (1) bekezdésének a) pontjában meghatározott nyilvános vételi ajánlatot tesz, és a vételi ajánlat eredménye az alábbiak bármelyikére vonatkozik:
                        
                                    1.
                                 
                                 
                                    olyan kibocsátó tőkéje, amelynek tájékoztatója a 809/2004/EK rendelet 4. cikke (2) bekezdésének 1. pontjában említett részvényekkel és egyéb, a részvénnyel egyenértékű átruházható értékpapírokkal kapcsolatos;
                                 
                              
                                    2.
                                 
                                 
                                    a 809/2004/EK rendelet 17. cikkének (2) bekezdésében meghatározott feltételeknek megfelelő, tulajdoni részesedést megtestesítő értékpapírokkal kapcsolatos tájékoztató esetében mögöttes részvény vagy egyéb, a részvénnyel egyenértékű átruházható értékpapírok kibocsátójának tőkéje;
                                 
                              
                                    3.
                                 
                                 
                                    mögöttes részvény kibocsátójának tőkéje, amelynél a tájékoztatót a letéti igazolásokra vonatkozóan a 809/2004/EK rendelet X. vagy XXVIII. mellékletében meghatározott sémának megfelelően állítják össze;
                                 
                              
                  
                        e)
                     
                     
                        a 809/2004/EK rendelet 4. cikke (2) bekezdésének 1. pontjában említett részvényekkel és egyéb, a részvénnyel egyenértékű átruházható értékpapírokkal, valamint az olyan átváltható vagy becserélhető, hitelviszonyt megtestesítő értékpapírokkal kapcsolatban, amelyek a rendelet 17. cikkének (2) bekezdésében meghatározott feltételeket teljesítő, tulajdoni részesedést megtestesítő értékpapírok, a tájékoztatóban szereplő, működő tőkéről tett nyilatkozat olyan módon változik meg, hogy a működő tőke a kibocsátó jelenlegi követelményeihez mérten elégségessé vagy elégtelenné válik;
                     
                  
                        f)
                     
                     
                        egy kibocsátó az értékpapírokat a tájékoztatóban foglaltakon kívül egy vagy több további tagállam egy vagy több további szabályozott piacán be kívánja vezetni, vagy egy vagy több tagállamban kíván nyilvános ajánlatot tenni;
                     
                  
                        g)
                     
                     
                        új jelentős pénzügyi kötelezettségvállalásra kerül sor, amely valószínűleg a 809/2004/EK rendelet 4a. cikkének (6) bekezdése szerinti jelentős bruttó változást eredményez, és a tájékoztató a rendelet 4. cikke (2) bekezdésének 1. pontjában említett részvényekkel és egyéb, a részvénnyel egyenértékű átruházható értékpapírokkal, valamint a rendelet 17. cikkének (2) bekezdésében meghatározott feltételeket teljesítő, tulajdoni részesedést megtestesítő értékpapírokkal kapcsolatos;
                     
                  
                        h)
                     
                     
                        a kibocsátási program összesített névértéke emelkedik.
                     
                  
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2014. március 7-én.
            
               
                  a Bizottság részéről
               
               
                  az elnök
               
               José Manuel BARROSO
            
         
         
            (1)  HL L 345., 2003.12.31., 64. o.
         
         
            (2)  A Bizottság 2004. április 29-i 809/2004/EK rendelete a 2003/71/EK európai parlamenti és tanácsi irányelvnek a tájékoztatókban foglalt információk formátuma, az információk hivatkozással történő beépítése, a tájékoztatók közzététele és a reklámok terjesztése tekintetében történő végrehajtásáról (HL L 149., 2004.4.30., 1. o.).
         
            (3)  Az Európai Parlament és a Tanács 2010. november 24-i 1095/2010/EU rendelete az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).
         
            (4)  Az Európai Parlament és a Tanács 2004. április 21-i 2004/25/EK irányelve a vételi ajánlatról (HL L 142., 2004.4.30., 12. o.).